|  |  |  |
| --- | --- | --- |
|  |  | **บริษัท โอเอวัน จำกัด**๓๐๐/๕๗ ซอยลาดพร้าว ๘๔ ถนนประดิษฐ์มนูธรรมแขวงวังทองหลาง เขตวังทองหลางกรุงเทพมหานคร ๑๐๓๑๐โทรศัพท์ ๐๙๐-๙๙๓-๑๙๖๕ |

วันที่ ๔ กรกฎาคม พ.ศ.๒๕๖๘

เรื่อง ขออนุญาตติดตั้งโซลาร์เซลล์เพื่อผลิตไฟฟ้าจากพลังงานแสงอาทิตย์แบบติดตั้งบนหลังคา

เรียน ผู้อำนวยการสถานศึกษา โรงเรียนวัดบางปะกอก (ดร.ภิรมย์ศักดิ์ กิจพัฒนาสมบัติ)

อ้างถึง โครงการติดตั้งโซลาร์เซลล์เพื่อการอนุรักษ์พลังงานและลดค่าใช้จ่ายทางไฟฟ้า

สิ่งที่ส่งมาด้วย แบบสำรวจการติดตั้งโซลาร์เซลล์โรงเรียนวัดบางปะกอก

ข้าพเจ้า นางสาวฐิติมา มโนหมั่นศรัทธา ตำแหน่งประธานกรรมการบริหาร บริษัท โอเอวัน จำกัด ทะเบียนนิติบุคคลเลขที่ ๐๑๐๕๕๓๖๑๐๔๐๓๘ ที่อยู่ ๓๐๐/๕๗ หมู่บ้านกลางเมืองเออร์บาเนี่ยน พระรามเก้า - ลาดพร้าว ซอยลาดพร้าว ๘๔ ถนนประดิษฐ์มนูธรรม แขวงวังทองหลาง เขตวังทองหลาง กรุงเทพมหานคร ในการนี้ บริษัทซึ่งเป็นผู้บริหารและให้บริการสาธารณูปโภคไฟฟ้า ได้มีการนำเสนอโครงการติดตั้งโซลาร์เซลล์เพื่อการอนุรักษ์พลังงานและลดค่าใช้จ่ายทางไฟฟ้าสำหรับโรงเรียนสังกัดกรุงเทพมหานคร แบบ PPA (Private Purchase Agreement) ให้แก่โรงเรียนวัดบางปะกอก ตั้งแต่ปี พ.ศ.๒๕๖๗ ซึ่งทีมงานวิศวกรของบริษัทได้ลงพื้นที่สำรวจโครงสร้างอาคารและระบบไฟฟ้าของโรงเรียนเมื่อวันที่ ๑๔ พฤษภาคม พ.ศ.๒๕๖๘ เป็นที่เรียบร้อยแล้ว และพบว่าพื้นที่ของโรงเรียนสามารถรองรับการติดตั้งระบบผลิตและใช้พลังงานแสงอาทิตย์ได้อย่างไม่มีปัญหา

ดังนั้น เพื่อให้บริษัทสามารถดำเนินการตามประสงค์ที่ได้เสนอไว้ บริษัทจึงขออนุญาตเข้าดำเนินการติดตั้งโซลาร์เซลล์ภายในเดือนสิงหาคม พ.ศ.๒๕๖๘ หรือตามเวลาที่โรงเรียนเห็นชอบ โดยมีรายละเอียดข้อมูลทางเทคนิคและวิศวกรรมตามสิ่งที่ส่งมาด้วย ซึ่งการติดตั้งโซลาร์เซลล์ให้กับโรงเรียนนั้นบริษัทไม่คิดค่าใช้จ่ายแต่อย่างใด และจะบำรุงรักษาตลอดระยะเวลาการศึกษาหาผลกระทบจากการใช้งานทั้งหมดเป็นเวลาประมาณ ๖ เดือน เพื่อให้กรุงเทพมหานครใช้เป็นแหล่งศึกษาข้อมูลผลกระทบเชิงเปรียบเทียบและประสิทธิภาพการใช้งาน ซึ่งเมื่อครบกำหนดแล้วโรงเรียนสามารถใช้งานได้ต่อไปโดยบริษัทมิได้ให้บริการบำรุงรักษา ทั้งนี้ กรณีโรงเรียนเข้าร่วมโครงการฯ บริษัทจะให้ บริการฯ ต่อไป โดยคิดค่าใช้จ่ายในการใช้งานตามอัตราหน่วยการใช้ไฟฟ้าเช่นเดียวกับโรงเรียนสังกัดกรุงเทพมหานครแห่งอื่นที่มีการติดตั้งและใช้งานระบบไฟฟ้าจากบริษัท หรือกรุงเทพมหานครจะมีข้อตกลงเป็นอย่างอื่น

|  |
| --- |
| จึงเรียนมาเพื่อโปรดพิจารณาอนุญาตให้บริษัท โอเอวัน จำกัด เข้าดำเนินการติดตั้งโซลาร์เซลล์ และแจ้งกำหนดการให้บริษัทเข้าดำเนินการดังกล่าวได้ |
| (นางสาวฐิติมา มโนหมั่นศรัทธา) |
| ประธานกรรมการบริหาร |